Karna pada masa itu jikalau kira-nya sampah sakali pun dari Malaka di-bawa ka-Sĕlat boleh mĕnjadi duit, istimewa barang yang baik-baik, oleh karna orang nĕgĕri-nĕgĕri lain bĕlum lagi mĕnĕngar khabar pasti Singapura itu jadi nĕgĕri, maka sĕbab itu-lah pĕrahu dagang tiada bĕrani masok, maka tambahan pula pĕrompak sĕpĕrti anak ayam jinak-nya, maka jikalau tiada dĕngan pĕrahu bĕsar-bĕsar, lagi dĕngan sa-lĕngkap sĕnjata dan orang yang bĕrani-bĕrani, tiada-lah boleh bĕlayar.